ทุกครั้งที่มีโอกาสไปเที่ยวอ่างเก็บน้ำเขาเต่า และขึ้นไปกราบไหว้สิ่งศักดิ์สิทธิ์ที่ถ้ำเขาเต่า จะต้องแวะซื้อขนมถ้วยที่ร้านป้าแว๊ดกินกันก่อน มีป้ายแขวนหน้าร้านชัดเจนว่า ขนมถ้วย ป้าแว๊ด บ้านเขาเต่า ตั้งเตานึ่งขนมขนาดใหญ่ไว้หน้าร้านเลย มีโต๊ะยาวให้นั่งแคะขนมถ้วยกินกันสบายๆ

ขนมถ้วยที่นี่ทำเสร็จใหม่ๆ เห็นกันจะจะ ชอบไปยืนดูเค้าทำขนม เพลินดี ขนมถ้วยถาดที่สุกก่อนแล้วจะตั้งรอไว้ให้ลูกค้าซื้อ แค่เรากลุ่มเดียวก็กินกันไปครึ่งถาดกว่าๆ ขนมยังอุ่นๆ อยู่เลย 

ใครไปเที่ยวถ้ำเขาเต่าอย่าลืมแวะชิมขนมถ้วยป้าแว๊ดนะจ๊ะ อุดหนุนขนมป้าเค้าจะได้มีกำลังใจสู้ต่อไป ถ้าไม่มีเวลานั่งแคะขนมถ้วยกินที่ร้าน ก็ซื้อใส่กล่องกลับไปกินก็ได้